  Майя Бывальцева 6–8 пӧсьтолэзе Шаркан ёросысь Быгы гуртын финн-угорсиён-юонъя ньылетӥез «Быг-быг» фестиваль ортчоз. Со сярысь ивортэ Удмуртиысь Калыкъёслэн эшъяськон юртсылэн пресс-службаез. Фестивальлэн нырысетӥ нуналаз кырӟанъя фольклор коллективъёслэн «Хоровод традиций» вожвылъяськонзы ортчоз. Со нуналэ ик Шарканын Тол Бабайлэн усадьбаяз Эстониысь но Карелиысь калык киужъёсын тодматон луоз. Озьы ик элькунын чеберлыко киуж-ӧнерлыкез утёнъя но азинтонъя лаборатория ужалоз. 7-тӥ пӧсьтолэзе Тол Бабайлэн усадьбаяз «Семантика традиционной пищи финно-угорских народов» темая семинар ортчоз. Егитъёс Шаркан ёросысь гуртъёсы экспедицие потозы. Соос «вунэтэм удмурт сиён-юонъёсты» утчалозы. Удмуртарняе ӝытазе Быгыын пӧранъя вожвылъяськон радъяськоз. 8-тӥ пӧсьтолэзь Финн-угорсиён-юонъя«Быг-быг» нуналэз усьтонэн кутскоз, нош нуназе йӧскалык сиён-юонъя «Милям ческытгес!» конкурс ортчоз. Фестиваль нуналъёсы вань мылкыд карисьёс калык шудонъёсы пыриськыны, йӧскалык сиён-юонъёсты веръяны быгатозы. Тегъёс: Лулчеберет Туризм Шаркан Удмуртия финн-угоркалыкъёс сиён-юонъёс Удмуртиысьтуризм  